జయ నివాసంలో 5 గంటలు సోదాలుచెన్నై, నవంబరు 18(ఆంధ్రజ్యోతి): దశాబ్దాల తరబడి శత్రుదుర్భేద్యంగా కొనసాగిన జయలలిత అధికారిక నివాసగృహం పోయెస్ గార్డెన్లో ఐటీ అధికారులు అడుగుపెట్టడం తీవ్ర కలకలం రేపింది. పార్టీ మాజీ ప్రధాన కార్యదర్శి శశికళ వర్గంతో పాటు సీఎం ఎడప్పాడి వర్గం కూడా తీవ్రఆందోళనకు గురైంది. శుక్రవారం అర్ధరాత్రి చేపట్టిన ఈ తనిఖీలు ఉద్రిక్త పరిస్థితుల నడుమ దాదాపు 5 గంటలపాటు కొనసాగాయి. శశికళ గది, జయలలిత సహాయకుడు పూంగుండ్రన్ గదుల్లో సోదాలుచేసిన అధికారులు కంప్యూటర్లు, లాప్టాప్లు, హార్డ్డిస్కులు, పెన్డ్రైవ్లు, దస్తావేజులను స్వాధీనం చేసుకున్నారు. ఈనెల 9నుంచి 13వరకు శశికళ కుటుంబీకుల నివాసగృహాలు, బినామీల ఇళ్లల్లో 2 వేల మంది ఐటీ అధికారులు దాడులు నిర్వహించి, అక్రమార్జనకు సంబంధించి దస్తావేజులను కుప్పతెప్పలుగా స్వాధీనం చేసుకున్నారు. వాటి పరిశీలన ఆధారంగా శశికళ కుటుంబీకుల వద్ద విచారణ జరుపుతూ వచ్చారు. ఈ నేపథ్యంలోనే పోయెస్ గార్డెన్లో ఆకస్మిక దాడులు జరిపి తీవ్ర సంచలనం కలిగించారు. శశికళ గణం అక్రమార్జనలకు సంబంధించిన ఆధారాలను రాత్రికే రాత్రే మాయం చేసేందుకు తీవ్ర ప్రయత్నాలు జరుగుతున్నట్లు పూంగుండ్రన్ ఇచ్చిన సమాచారంతో అధికారులు అప్రమత్తమయ్యారు. రాత్రి 9.30గంటలకు 15మంది అధికారులు 4కార్లలో వచ్చి తనిఖీలు జరిపా రు. తాము దాడులు జరపకుంటే అక్రమార్జనలకు సం బంధించిన ఆధారాలను నాశనం చేసి ఉండేవారని, ఆ దిశగా కుట్రజరుగుతోందన్న సమాచారం మేరకే దాడులకు వెళ్లామని ఓ అధికారి తెలిపారు. ఐటీ సోదాలపై దినకరన్  వర్గం కార్యకర్తలు ఆందోళనలకు దిగడంతో పోలీసు శాఖ అప్రమత్తమైంది. చెన్నైలోని ఐటీ కార్యాలయం, సీఎం, డిప్యూటీ సీఎం నివాసాలకు పోలీసు భద్రతను పెంచారు. కాగా, శశికళ కుటుంబాన్ని రాజకీయాల నుంచి తరిమికొట్టేందుకే ఐటీ దాడులతో బెదిరింపులకు పాల్పడుతున్నారని ఆ పార్టీ అసమ్మతినేత టీటీవీ దినకరన్ ఆరోపించారు.అర్ధరాత్రి సంచలనాలు!శశికళ కుటుంబాన్ని రాజకీయాల నుంచి తరిమికొట్టేందుకే ఐటీ దాడులతో బెదిరింపులకు పాల్పడుతున్నారని ఆ పార్టీ అసమ్మతినేత టీటీవీ దినకరన్ ఆరోపించారు. కాగా, జయలలిత జీవితం, పార్టీ వ్యవహారాల్లో అర్ధరాత్రి సమ యం కీలక భూమిక పోషిస్తోంది. ఆమె జీవిత చరమ దశలోను, మరణించాక సంభవించిన సంచలనఘటనలన్నీ అర్ధరాత్రే జరగడంగమనార్హం. గతేడాది సెప్టెంబరు 22న అర్ధరాత్రి చికిత్స కోసం జయలలిత అపోలో ఆస్పత్రిలో చేరారు. 75రోజుల అనంతరం డిసెంబరు 5న అర్ధరాత్రి ఆమె కన్నుమూసినట్లు వైద్యులు ప్రకటించారు. జయ మరణం తర్వాత పార్టీపై పట్టు సాధించిన శశికళపై మాజీ ముఖ్యమంత్రి, ప్రస్తుతం డిప్యూటీ సీఎం ఒ.పన్నీర్సెల్వం తిరుగుబాటు చేసింది కూడా అర్ధరాత్రే.అమ్మ అస్తమయంతో చిన్నమ్మకు కష్టాలు!జయలలిత మృతి తర్వాత ఆమె సన్నిహితురాలు శశికళను కష్టాలు చుట్టుముట్టాయి. జయలలిత హయాంలో పార్టీలో, పాలనలో చక్రం తిప్పిన శశికళ కుటుంబ సభ్యులందరికీ ప్రస్తుతం అక్రమార్జనలకు సంబంధించి కుప్పతెప్పలుగా కేసులను ఎదుర్కోవలసిన దుస్థితి దాపురించింది. జయ ఉన్నంత వరకూ ఏళ్ల తరబడి నత్తనడకన నడిచిన ఈ కేసులు ఆమె మరణించిన మూడు నెలల్లోపే రాకెట్ వేగాన్ని అందుకున్నాయి.
jaya nivaasamlo 5 gantalu sodaluchennai, navambaru 18(aandhrajyoti): dasaabdaala tarabadi satrudurbhedyamgaa konasaagina jayalalita adhikaarika nivasagruham poyes gardenlo it adhikaarulu adugupettadam teevra kalakalam repindi. party maji pradhaana kaaryadarsi sasikala vargamtho paatu cm edappadi vargam kuudaa teevrandolanaku guraindi. sukravaaram ardharaatri chepattina ee tanikheelu udrikta paristhitula naduma daadaapu 5 gantalapaatu konasagayi. sasikala gadi, jayalalita sahayakudu poongundran gadullo sodaluchesina adhikaarulu computerlu, laptaplu, haarddiskulu, pendrivelu, dastavejulanu swaadheenam chesukunnaru. eenela 9nunchi 13varaku sasikala kutumbeekula nivaasagruhaalu, binaameela illallo 2 vela mandi it adhikaarulu daadulu nirvahinchi, akramaarjanaku sambandhinchi dastavejulanu kuppateppalugaa swaadheenam chesukunnaru. vaati pariseelana aadhaaramgaa sasikala kutumbeekula vadda vichaarana jaruputuu vachaaru. ee nepathyamlone poyes gardenlo aakasmika daadulu jaripi teevra sanchalanam kaliginchaaru. sasikala ganam akramaarjanalaku sambandhinchina aadhaaraalanu raatrike ratre maayam chesenduku teevra prayatnaalu jarugutunnatlu poongundran ichina samaachaaramtho adhikaarulu apramattamayyaaru. raatri 9.30gantalaku 15mandi adhikaarulu 4kaarlalo vachi tanikheelu jaripa ru. taamu daadulu jarapakunte akramaarjanalaku sam bandhinchina aadhaaraalanu naasanam chesi undevaarani, aa disagaa kutrajarugutondanna samacharam merake daadulaku vellaamani oo adhikari telipaaru. it sodalapai dinakaran  vargam kaaryakartalu aandolanalaku digadamtho polisu saakha apramattamaindi. chennailooni it kaaryaalayam, cm, deputy cm nivaasaalaku polisu bhadratanu penchaaru. kaga, sasikala kutumbaanni rajakeeyala nunchi tarimikottenduke it daadulatoe bedirimpulaku paalpadutunnaarani aa party asammatineta ttv dinakaran aaropinchaaru.ardharaatri sanchalanaalu!sasikala kutumbaanni rajakeeyala nunchi tarimikottenduke it daadulatoe bedirimpulaku paalpadutunnaarani aa party asammatineta ttv dinakaran aaropinchaaru. kaga, jayalalita jeevitam, party vyavahaaraallo ardharaatri sama yam keelaka bhoomika pooshistoondi. aame jeevita charama dasalonu, maraninchaaka sambhavinchina sanchalanaghatanalanni ardharatre jaragadangamanarham. gatedadi septembaru 22na ardharaatri chikitsa kosam jayalalita apolo aaspatrilo cheraaru. 75rojula anantaram disembaru 5na ardharaatri aame kannumuusinatlu vaidyulu prakatinchaaru. jaya maranam tarvaata paartiipai pattu saadhinchina sasikalapai maji mukhyamantri, prastutam deputy cm o.pannirselvam tirugubaatu chesindi kuudaa ardharatre.amma astamayamtho chinnammaku kashtaalu!jayalalita mruti tarvaata aame sannihituraalu sasikalanu kashtaalu chuttumuttaayi. jayalalita hayamlo paartiiloo, paalanalo chakram tippina sasikala kutumba sabhyulandarikii prastutam akramaarjanalaku sambandhinchi kuppateppalugaa kesulanu edurkovalasina dusthiti daapurinchindi. jaya unnanta varakuu ella tarabadi nattanadakana nadichina ee kesulu aame maraninchina moodu nelallope racket vegaanni andukunnaayi.